CELEX: 32020D1351
Language: fi
Date: 2020-09-25 00:00:00
Title: Neuvoston täytäntöönpanopäätös (EU) 2020/1351, annettu 25 päivänä syyskuuta 2020, tilapäisen tuen myöntämisestä Latvian tasavallalle asetuksen (EU) 2020/672 nojalla työttömyysriskien lieventämiseksi hätätilassa covid-19:n leviämisen seurauksena

29.9.2020   
               
               
                  FI
               
               
                  Euroopan unionin virallinen lehti
               
               
                  L 314/38
               
            
         NEUVOSTON TÄYTÄNTÖÖNPANOPÄÄTÖS (EU) 2020/1351,
         annettu 25 päivänä syyskuuta 2020,
         tilapäisen tuen myöntämisestä Latvian tasavallalle asetuksen (EU) 2020/672 nojalla työttömyysriskien lieventämiseksi hätätilassa covid-19:n leviämisen seurauksena
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisen hätätilasta aiheutuvien työttömyysriskien lieventämisen tilapäisen tukivälineen (SURE) perustamisesta covid-19:n leviämisen seurauksena 19 päivänä toukokuuta 2020 annetun neuvoston asetuksen (EU) 2020/672 (1) ja erityisesti sen 6 artiklan 1 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Latvia pyysi 7 päivänä elokuuta 2020 unionilta taloudellista apua täydentääkseen kansallisia toimiaan, joilla se pyrkii lieventämään covid-19:n leviämisen vaikutuksia ja käsittelemään taudin leviämisen sosioekonomisia seurauksia työntekijöille ja itsenäisille ammatinharjoittajille.
                  
               
                     (2)
                  
                  
                     On odotettavissa, että covid-19:n leviäminen ja Latvian toteuttamat poikkeukselliset toimenpiteet taudin leviämisen ja sen sosioekonomisten ja terveyteen liittyvien vaikutusten rajoittamiseksi vaikuttavat perinpohjaisella tavalla maan julkiseen talouteen. Komission kevään 2020 talousennusteen mukaan Latvian julkistalouden alijäämän odotettiin olevan 7,3 prosenttia ja julkisen velan 43,1 prosenttia suhteessa bruttokansantuotteeseen (BKT) vuoden 2020 loppuun mennessä. Komission kesän 2020 väliennusteen mukaan Latvian BKT:n ennustetaan supistuvan 7 prosenttia vuonna 2020.
                  
               
                     (3)
                  
                  
                     Covid-19:n vuoksi huomattava osa Latvian työvoimasta on joutunut keskeyttämään työssäkäynnin tai työnhaun. Tämä on johtanut niiden julkisten menojen äkilliseen ja voimakkaaseen kasvuun Latviassa, jotka liittyvät johdanto-osan 4–7 kappaleessa mainittuihin työssäkäynnin keskeyttämään joutuneita työntekijöitä koskevaan korvausjärjestelmään ja siihen liittyviin tukijärjestelmiin – työnkeskeytyksen vuoksi maksettaviin avustuksiin ja lapsista myönnettävien etuuksien järjestelmään työntekijöille, ja vientiteollisuuden palkkatukijärjestelmään sekä terveydenhuollon ammattilaisille ja kulttuurialan työntekijöille maksettaviin palkkatukimaksuihin – sekä henkilönsuojaimista johtuviin terveydenhuoltomenoihin ja covid-19-tautiin liittyviin sairausetuuksiin.
                  
               
                     (4)
                  
                  
                     Latvian 7 päivänä elokuuta 2020 päivätyssä pyynnössä mainituilla ”valtioneuvoston asetuksilla nro 179 (annettu 31 päivänä maaliskuuta 2020), ’asetukset covid-19 leviämisen koettelemien työssäkäynnin keskeyttämään joutuneiden itsenäisten ammatinharjoittajien avustuksesta’ ja nro 165 (annettu 26 päivänä maaliskuuta 2020), ’asetukset covid-19-kriisin koettelemista työnantajista, jotka ovat oikeutettuja työnkeskeytystä koskevaan avustukseen ja viivästyneiden veronmaksujen suorittamiseen erissä tai veronmaksun lykkäykseen enintään kolmeksi vuodeksi’” otettiin käyttöön työssäkäynnin keskeyttämään joutuneita työntekijöitä koskeva korvausjärjestelmä. Järjestelmästä maksetaan palkkaa lomautetuille yksityisen sektorin työntekijöille. Se kattaa 50–75 prosenttia työntekijöiden palkoista yrityksen koosta riippuen, ja sen yläraja on 700 euroa työntekijää kohti kuukaudessa. Työssäkäynnin keskeyttämään joutuneita työntekijöitä koskevaan korvausjärjestelmään liittyvät työnkeskeytyksen vuoksi maksettavien avustusten järjestelmä ja lapsista myönnettävien etuuksien järjestelmä työntekijöille. Latvian 7 päivänä elokuuta 2020 päivätyssä pyynnössä mainitun ”valtioneuvoston asetuksen nro 236, ’asetukset covid-19 leviämisen koettelemien työssäkäynnin keskeyttämään joutuneiden työntekijöiden ja itsenäisten ammatinharjoittajien avustuksesta’” nojalla työnkeskeytyksen vuoksi maksettavien avustusten järjestelmästä myönnetään vähimmäisetuuksia lomautetuille työntekijöille tai itsenäisille ammatinharjoittajille, jotka eivät ole oikeutettuja työssäkäynnin keskeyttämään joutuneita työntekijöitä koskevasta korvausjärjestelmästä maksettavaan tukeen niistä itsestään riippumattomista syistä tai jotka saavat mainittua tukea alle 180 euroa. Etuudella varmistetaan tuen vähimmäistaso niin, että kaikki työntekijät tai itsenäiset ammatinharjoittajat saavat vähintään 180 euroa kuukaudessa.
                     Lapsista myönnettävien etuuksien järjestelmä tuo lisätukea lomautetuille työntekijöille, joilla on huollettavia lapsia. Toimenpidettä voidaan pitää asetuksessa (EU) 2020/672 tarkoitettua työajan lyhentämisjärjestelyä vastaavana toimenpiteenä, koska se tarjoaa työntekijöille ja itsenäisille ammatinharjoittajille tulotukea lastenhoitokustannusten kattamiseksi koulujen ollessa suljettuina, joten vanhemmat voivat jatkaa työntekoa eikä heidän työsuhteensa vaarannu.
                  
               
                     (5)
                  
                  
                     ”Toimenpiteistä covid-19-kriisin ratkaisemiseksi ja talouden elvyttämiseksi annetulla tiedonannolla” on perustettu matkailu- ja vientialojen palkkatukijärjestelmä, joka on jatkoa matkailu- ja vientialoille kohdennetulle työssäkäynnin keskeyttämään joutuneita työntekijöitä koskevalle korvausjärjestelmälle. Toimenpiteen edellytyksenä tuensaajan on osoitettava, että varat käytetään palkkakustannusten kattamiseen.
                  
               
                     (6)
                  
                  
                     Viranomaiset ottivat käyttöön kaksi palkkatukimaksua, jotka on tarkoitettu terveydenhuollon ammattilaisille ja kulttuurialan työntekijöille. Latvian 7 päivänä elokuuta 2020 päivätyssä pyynnössä mainittujen säädösten, ”laki covid-19:n leviämisestä johtuvan valtioon kohdistuvan uhkan ja sen seurausten ehkäisemistä ja torjumista koskevista toimenpiteistä”, ”laki covid-19-taudin leviämisen seurausten torjumisesta” ja ”valtioneuvoston määräys nro 303 vararahastoa koskevan valtion talousarvio-ohjelman varojen kohdentamisesta”, nojalla palkkatukimaksuilla tuetaan terveydenhuolto- ja kulttuurialoja, jotta työntekijöille voidaan maksaa palkkaa lomautuksen aikana. Kummankin järjestelmän edellytyksenä on, että tuet käytetään palkkakustannusten kattamiseen.
                  
               
                     (7)
                  
                  
                     Latvia on ottanut käyttöön kaksi terveydenhuoltoon liittyvää toimenpidettä. Latvian 7 päivänä elokuuta 2020 päivätyssä pyynnössä mainittujen, ”valtion talousarvio-ohjelman ’’hätätilanteisiin tarkoitettujen varojen’ kohdentamisesta’ annettujen valtioneuvoston määräysten nro 79, 118 ja 220” nojalla viranomaiset ovat lisänneet henkilösuojaimiin ja muihin lääkintätarvikkeisiin kohdennettavia terveydenhuoltomenoja varmistaakseen julkisen sektorin, erityisesti terveydenhuoltoalan, työntekijöiden terveyden ja turvallisuuden. Lisäksi Latvian 7 päivänä elokuuta 2020 päivätyssä pyynnössä mainitun, ”’resursseista epidemiaturvallisuuden varmistamiseksi ensisijaisten laitosten ja tarpeiden luetteloon kuuluvissa laitoksissa’9 päivänä kesäkuuta 2020 annetun valtioneuvoston asetuksen nro 380” nojalla valtion viranomaiset ovat maksaneet covid-19:ään liittyviä sairausetuuksia, minkä vuoksi valtion viranomaiset maksoivat sairauslomatukea työntekijöille, jotka eivät voineet työskennellä omaehtoista karanteenia koskevan vaatimuksen vuoksi. Yleensä työnantajan olisi maksettava osa sairausetuudesta, mutta tämän järjestelmän nojalla valtio maksoi etuudet kokonaisuudessaan.
                  
               
                     (8)
                  
                  
                     Latvia täyttää taloudellisen avun pyytämiselle asetuksen (EU) 2020/672 3 artiklassa säädetyt edellytykset. Latvia on toimittanut komissiolle asianmukaisen näytön siitä, että toteutuneet ja suunnitellut julkiset menot ovat kasvaneet 212 808 280 euroa 1 päivästä helmikuuta 2020 työssäkäynnin keskeyttämään joutuneita työntekijöitä koskevaan korvausjärjestelmään ja siihen liittyviin tukijärjestelmiin sekä vientiteollisuuden, terveydenhuollon ammattilaisten ja kulttuurialan palkkatukijärjestelmään suoraan liittyvien menojen kasvun vuoksi. Kyseessä on äkillinen ja voimakas kasvu, sillä uudet toimenpiteet kattavat huomattavan osan yrityksistä ja työvoimasta Latviassa. Latvia aikoo rahoittaa kasvaneiden menojen määrästä 20 108 280 euroa omilla varoillaan.
                  
               
                     (9)
                  
                  
                     Komissio on asetuksen (EU) 2020/672 6 artiklan mukaisesti kuullut Latviaa ja varmistanut niiden toteutuneiden ja suunniteltujen julkisten menojen äkillisen ja voimakkaan kasvun, jotka liittyvät suoraan covid-19:n leviämiseen liittyviin työajan lyhentämisjärjestelyihin ja vastaaviin toimenpiteisiin sekä asiaankuuluviin terveyteen liittyviin toimenpiteisiin, joihin viitataan 7 päivänä elokuuta 2020 päivätyssä pyynnössä.
                  
               
                     (10)
                  
                  
                     Latvialle olisi sen vuoksi myönnettävä taloudellista apua maan auttamiseksi selviytymään covid-19:n leviämisen aiheuttaman talouden vakavan häiriön sosioekonomisista vaikutuksista. Komission olisi tehtävä päätökset erien ja osaerien maturiteeteista, suuruudesta ja maksamisesta tiiviissä yhteistyössä kansallisten viranomaisten kanssa.
                  
               
                     (11)
                  
                  
                     Tällä päätöksellä ei saisi rajoittaa sisämarkkinoiden toiminnan vääristymiseen liittyvien mahdollisten menettelyjen, erityisesti perussopimuksen 107 ja 108 artiklan mukaisten menettelyjen, tuloksia. Sillä ei poisteta jäsenvaltioille perussopimuksen 108 artiklan nojalla kuuluvaa velvoitetta ilmoittaa komissiolle mahdollisista valtiontuista.
                  
               
                     (12)
                  
                  
                     Latvian olisi ilmoitettava komissiolle suunniteltujen julkisten menojen toteutumisesta säännöllisin väliajoin, jotta komissio voi arvioida, missä määrin Latvia on toteuttanut kyseiset menot.
                  
               
                     (13)
                  
                  
                     Päätös taloudellisen avun myöntämisestä on tehty ottaen huomioon Latvian tämänhetkiset ja odotettavissa olevat tarpeet sekä muiden jäsenvaltioiden asetuksen (EU) 2020/672 nojalla jo toimittamat tai suunnitteilla olevat taloudellisen avun pyynnöt, soveltaen samalla yhdenvertaisen kohtelun, solidaarisuuden, oikeasuhteisuuden ja avoimuuden periaatteita,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Latvia täyttää asetuksen (EU) 2020/672 3 artiklassa säädetyt edellytykset.
         
         
            2 artikla
            
               1.   Unioni asettaa Latvian saataville enintään 192 700 000 euron lainan. Lainan keskimääräinen enimmäismaturiteetti on 15 vuotta.
            
            
               2.   Tällä päätöksellä myönnetyn taloudellisen avun saatavuusaika on 18 kuukautta tämän päätöksen voimaantuloa seuraavasta päivästä alkaen.
            
            
               3.   Komissio asettaa unionin taloudellisen avun Latvian saataville enintään kahdeksassa erässä. Kukin erä voidaan maksaa yhdessä tai useammassa osaerässä. Ensimmäisen erän osaerien maturiteetit voivat olla pidempiä kuin 1 kohdassa tarkoitettu keskimääräinen enimmäismaturiteetti. Tällöin seuraavien osaerien maturiteetit on asetettava niin, että 1 kohdassa tarkoitettu keskimääräinen enimmäismaturiteetti toteutuu, kun kaikki erät on maksettu.
            
            
               4.   Ensimmäinen erä maksetaan sillä edellytyksellä, että asetuksen (EU) 2020/672 8 artiklan 2 kohdassa säädetty lainasopimus on tullut voimaan.
            
            
               5.   Latvia maksaa asetuksen (EU) 2020/672 4 artiklassa tarkoitetut unionin rahoituskustannukset kunkin erän osalta sekä tämän artiklan 1 kohdan mukaisesti myönnettyyn lainaan liittyvästä rahoituksesta unionille mahdollisesti aiheutuvat maksut, kulut ja menot.
            
            
               6.   Komissio päättää erien suuruudesta ja maksamisesta sekä osaerien suuruudesta.
            
         
         
            3 artikla
            Latvia voi rahoittaa seuraavia toimenpiteitä:
            
                        a)
                     
                     
                        työssäkäynnin keskeyttämään joutuneita työntekijöitä koskeva korvausjärjestelmä, sellaisena kuin siitä säädetään ”valtioneuvoston asetuksissa nro 179 (annettu 31 päivänä maaliskuuta 2020), ’asetukset covid-19:n leviämisen koettelemien työssäkäynnin keskeyttämään joutuneiden itsenäisten ammatinharjoittajien avustuksesta’ ja nro 165 (annettu 26 päivänä maaliskuuta 2020), ’asetukset covid-19-kriisin koettelemista työnantajista, jotka ovat oikeutettuja työnkeskeytystä koskevaan avustukseen ja viivästyneiden veronmaksujen suorittamiseen erissä tai veronmaksun lykkäykseen enintään kolmeksi vuodeksi’”;
                     
                  
                        b)
                     
                     
                        työnkeskeytyksen vuoksi maksettava avustus, sellaisena kuin siitä säädetään ”valtioneuvoston asetuksessa nro 236, ’asetukset covid-19 leviämisen koettelemien työssäkäynnin keskeyttämään joutuneiden työntekijöiden ja itsenäisten ammatinharjoittajien avustuksesta’”;
                     
                  
                        c)
                     
                     
                        työntekijöille lapsista myönnettävä etuus, sellaisena kuin siitä säädetään ”valtion talousarvio-ohjelman ’’kansallisiin hätätilanteisiin tarkoitettujen varojen’ kohdentamisesta’ annetussa valtioneuvoston asetuksessa nro 178”;
                     
                  
                        d)
                     
                     
                        matkailu- ja vientialojen palkkatukijärjestelmä, sellaisena kuin se vahvistetaan ”toimenpiteistä covid-19-kriisin ratkaisemiseksi ja talouden elvyttämiseksi annetussa tiedonannossa”;
                     
                  
                        e)
                     
                     
                        palkkatukimaksut terveydenhuollon ammattilaisille ja kulttuurialojen työntekijöille, sellaisina kuin niistä säädetään ”laissa covid-19:n leviämisestä johtuvan valtioon kohdistuvan uhkan ja sen seurausten ehkäisemistä ja torjumista koskevista toimenpiteistä”, ”laissa covid-19-taudin leviämisen seurausten torjumisesta” ja ”valtioneuvoston määräyksessä nro 303 valtion vararahastoa koskevan talousarvio-ohjelman varojen kohdentamisesta”;
                     
                  
                        f)
                     
                     
                        henkilönsuojaimista aiheutuvat terveydenhuoltomenot, sellaisina kuin niistä säädetään ”hätätilanteisiin tarkoitetun valtion talousarvio-ohjelman varojen kohdentamisesta annetuissa valtioneuvoston määräyksissä nro 79, 118 ja 220”;
                     
                  
                        g)
                     
                     
                        covid-19:ään liittyvät sairausetuudet, sellaisina kuin niistä säädetään ”9 päivänä kesäkuuta 2020 annetussa valtioneuvoston asetuksessa nro 380, alkaen 9 päivänä kesäkuuta 2020’asetukset resursseista epidemiaturvallisuuden varmistamiseksi ensisijaisten laitosten ja tarpeiden luetteloon kuuluvissa laitoksissa’”.
                     
                  
         
            4 artikla
            Latvian on ilmoitettava suunniteltujen julkisten menojen toteutumisesta komissiolle viimeistään 30 päivänä maaliskuuta 2021 ja sen jälkeen kuuden kuukauden välein, kunnes kyseiset suunnitellut julkiset menot ovat toteutuneet täysimääräisinä.
         
         
            5 artikla
            Tämä päätös on osoitettu Latvian tasavallalle.
            Tämä päätös tulee voimaan päivänä, jona se annetaan tiedoksi vastaanottajalle.
         
         
            6 artikla
            Tämä päätös julkaistaan Euroopan unionin virallisessa lehdessä.
         
         
            Tehty Brysselissä 25 päivänä syyskuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  EUVL L 159, 20.5.2020, s. 1.